Document ID: /roh_data/filtered/fineweb-2-filterrobots_roh.jsonl.gz/51048

Ina retschertga da la Banca naziunala svizra SNB mussa che persunas privatas dovran adina pli pauc daners bluts. Quai cunzunt dapi l'entschatta da la pandemia. Per interpresas giaja il trend en la medema direcziun.
Uschia han 10% da las interpresas dumandadas ditg, ch'ellas dovran pli pauc daners bluts sco med da pajament. Percunter hajan 16% da las firmas sviluppà lur pussaivladads da pajament en ils ultims onns. La raschun perquai saja per la gronda part il giavisch da la clientella.
A la retschertga èn sa participadas sur 2’000 interpresas pitschnas e grondas da tut las branschas e tut las regiuns linguisticas.